Bi ftit tibdil, dan id-dixx ikun tajjeb kemm għal dawk li huma dijabetiċi kif ukoll għal dawk li huma bid-dieta. Minflok issajjar il-pulpetti fiz-zalza, issajjarhom fil-brodu tagħhom stess. Ingredjenti għall-Pulpetti 600g kapuljat tat-tiġieġ 6g ġobon maħkuk bżar mitħun frisk u melħ Ingredjenti għaz-Zalza 2 kg tadam artab li jkun tajjeb għaz-zalza ħabaq frisk imqatta' rqiq ħafna żejt taż-żebbuġa Qiegħed il-kapuljat tat-tiġieġ ġo skutella u żid il-bajd u t-tursin miegħu. Roxx il-bżar u l-melħ u ħawwad tajjeb sakemm it-taħlita ssir ħaġa waħda. Ifforma l-pulpetti b'din it-taħlita u għaddihom mis-smid imferrex fuq platt ċatt. Ixgħel il-forn 180 0 C, gass numru 4. Għal min mhux se jsajjar il-pulpetti fiz-zalza: Poġġi kazzola bl-ilma fuq in-nar. Meta l-ilma jiftaħ jagħli, għalli l-pulpetti għal madwar 20 minuta. Tella' l-pulpetti mill-ilma bi xkumatur biex ma jitfarrkux. Għaz-zalza Qaxxar it-tewm u l-basal u qattagħhom f'biċċiet żgħar. Aħsel tajjeb it-tadam u aqsmu min-nofs. Poġġih ġo borma mdaqqsa u agħmlu fuq nar moderat sakemm jisħon tajjeb. Baxxi n-nar, għatti l-borma bl-għatu u kompli sajjar għal 15-il minuta. Neħħi l-għatu, ħawwad tajjeb u kompli sajjar sakemm it-tadam jirtab ħafna. Kultant ħawwad u għaffeġ it-tadam. Sadanittant, saħħan ftit żejt ġo taġen kbir u qalli t-tewm u l-basal. Ħawwad il-ħin kollu. Baxxi n-nar u kompli sajjar dejjem fuq nar baxx. Ħawwad ta' spiss. Żid it-tadam u l-ħabaq u ħawwad tajjeb. Kompli sajjar għal madwar 20 minuta u ħawwad ta' spiss. Itħan iz-zalza bi blender jew għaddiha minn passe-purée u ferragħha ġo dixx taċ-ċaqquf. Qiegħed il-pulpetti nejjin ġo din iz-zalza. Tagħmilhomx imissu ma' xulxin. Sajjar fil-forn għal madwar 30-40 minuta. Servi flimkien ma' ross jew ħaxix mgħolli.